Storøya biotopvernområde

Storøya biotopvernområde (cirka 29 daa, hvorav Storøya utgjør cirka 6 daa landareal) ligger nord for Svangstrand i Holsfjorden (del av Tyrifjorden), rett ved de to øyene Kavringen og Midtøya, og ble fastsatt ved kgl.res. av 22. juni 2018 med hjemmel i lov 19. juni 2009 nr. 100 om forvaltning av naturens mangfold (naturmangfoldloven) § 34, jf. § 38 og § 62. Fremmet av Klima- og miljødepartementet. Verneområdet ligger i Lier kommune, Buskerud, og inngår i Tyrifjorden våtmarkssystem IBA. Det består den ene øya og en sone på cirka 50 m rundt denne. Biotopvernområdet skal ta vare på et område som har særskilt betydning som økologisk funksjonsområde i form av hekkelokalitet for fiskemåke. Det er en målsetting å beholde verneverdiene i best mulig tilstand, og eventuelt videreutvikle dem. Storøya, Midtøya og Kavringen utgjør den vesle øygruppa Prestegårdsøyene sør i Holsfjorden. Referanser